Solbakk

Solbakk er ei bygd i Strand i Rogaland. Staden ligg ved Rv13 om lag fire km. sør for Tau i Ryfylke. Solbakk har om lag 90 innbyggjarar (2007), og har i miljøstasjon, kommunal kai og båthamn. Kaien fungerer som reservekai for Jørpeland kai når isen legg seg i Jørpelandsvågen, og snøggbåtane ikkje kjem til. 

Solbakktunnelen i det planlagde fastlandsprosjektet mellom Ryfylke og Nord-Jæren; Ryfast, vil koma opp i dagen om lag ein km. nord for Solbakk. I tilknyting til Ryfast er det planlagt bygd bussterminal og tilhøyrande parkeringsplass for personbilar og bussar like nord for Solbakk båthamn. 

Gjennom øvre Solbakk går fylkesveg 524 i Rogaland som leier frå riksveg 13 via Heiabakkane og Nes, til Heia.

Kategori:Bygder i Rogaland
Kategori:Geografi i Strand